Publication: Magyar Közlöny
Issue: MK-2007-187 (Year: 2007, Number: 187)
Era: 2004-2010
Section: a 119/2007. (XII. 29.) GKM rendelethez
Paragraph Index: 900

1. Az átviteli-rendszerirányítási díj és a rendszerszintû szolgáltatások díja 1.1. Az átviteli-rendszerirányítási díjat és a rendszerszintû szolgáltatások díját a villamos energia havi mennyisége után kell megfizetni a következõk szerint: 1.1.1. Az elosztó az átviteli és az elosztó hálózat közötti elszámolási mérési pontoknak, az elosztó hálózatok közötti elszámolási mérési pontoknak, valamint az elosztó hálózatára csatlakozó 0,1 MW-nál nagyobb beépített teljesítményû erõmûvek mérési pontjainak elõjelhelyesen összegzett energiaforgalma után fizet az átviteli rendszerirányítónak. 1.1.2. Az átviteli hálózatra csatlakozó rendszerhasználók az átviteli hálózati csatlakozási pontjaik összegzett energiaforgalma után fizetnek az átviteli rendszerirányítónak. Ha az átviteli hálózatra csatlakozó rendszerhasználónak elosztó hálózati csatlakozási pontja is van, az azo(ko)n mért energiaforgalom után az elosztónak tartozik fizetni. 1.1.3. Az elosztó hálózatra csatlakozó felhasználók az elosztó által havonta leolvasott – ennek hiányában külön jogszabály vagy a villamosenergia-ellátási szabályzatok szerint meghatározott – villamosenergia-mennyiség alapján fizetnek az elosztónak. Az energiaforgalom mérésének hiányában az elosztó és a rendszerhasználó a díj alapjául szolgáló átalány-energiamennyiségben is megállapodhat. 1.1.4. A villamos energiának az átviteli hálózatról történõ kiszállításánál vagy az átviteli hálózatra történõ beszállításánál a párhuzamos üzemû villamosenergia-rendszerek esetében menetrend alapján megállapított villamosenergia-mennyiség, egyéb esetben a mért energiaforgalom alapján kell az átviteli rendszerirányító részére fizetni. 1.2. A fizetendõ átviteli-rendszerirányítási díjösszeget és rendszerszintû szolgáltatások díjösszegét az 1.1 pont- ban meghatározott havi villamos energia mennyiség (kWh) és az 1. számú melléklet I. „Átviteli-rendszerirányítási díj és rendszerszintû szolgáltatások díja” címû részében szereplõ megfelelõ díjtételek összeszorzásával kell megállapítani.

Source: https://magyarkozlony.hu/hivatalos-lapok/829d9405e5c0fe58e6432677b0dc6617c5625d5f/dokumentumok/98e198c5a1958765268fdc0d3af6aa6638f8dae8/letoltes